CELEX: 31995R0456
Language: el
Date: 1995-02-20 00:00:00
Title: ΚΑΝΟΝΙΣΜΟΣ (ΕΚ) αριθ. 456/95 ΤΟΥ ΣΥΜΒΟΥΛΙΟΥ της 20ής Φεβρουαρίου 1995 για την τροποποίηση του κανονισμού (ΕΟΚ) αριθ. 3438/92 που προβλέπει ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας, όσον αφορά τη διάρκεια εφαρμογής του

Avis juridique important

|

31995R0456

ΚΑΝΟΝΙΣΜΟΣ (ΕΚ) αριθ. 456/95 ΤΟΥ ΣΥΜΒΟΥΛΙΟΥ της 20ής Φεβρουαρίου 1995 για την τροποποίηση του κανονισμού (ΕΟΚ) αριθ. 3438/92 που προβλέπει ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας, όσον αφορά τη διάρκεια εφαρμογής του  

Επίσημη Εφημερίδα αριθ. L 047 της 02/03/1995 σ. 0001 - 0001

ΚΑΝΟΝΙΣΜΟΣ (ΕΚ) αριθ. 456/95 ΤΟΥ ΣΥΜΒΟΥΛΙΟΥ της 20ής Φεβρουαρίου 1995 για την τροποποίηση του κανονισμού (ΕΟΚ) αριθ. 3438/92 που προβλέπει ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας, όσον αφορά τη διάρκεια  εφαρμογής τουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43 παράγραφος 2,  την πρόταση της Επιτροπής (1),  την γνώμη του Ευρωπαϊκού Κοινοβουλίου (2),  Εκτιμώντας:  ότι στον κανονισμό (ΕΟΚ) αριθ. 3438/92 (3) έχουν προβλεφθεί τα ειδικά μέτρα για τη μεταφορά ορισμένων νωπών οπωροκηπευτικών καταγωγής Ελλάδας που αποστέλλονται από το 1992 έως το 1994 προς τα άλλα κράτη μέλη, με εξαίρεση την Ιταλία, την Ισπανία και την  Πορτογαλία- ότι, επειδή η εμπόλεμη κατάσταση που επικρατεί στα εδάφη της πρώην Γιουγκοσλαβίας συνεχίζεται, θα πρέπει να παραταθούν τα μέτρα που παρέχουν προσωρινή βοήθεια στους θιγόμενους επιχειρηματίες, οι οποίοι υποχρεούνται να παρακάμπτουν τα εδάφη αυτά, και  αυτό για ανώτατη διάρκεια ενός έτους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 2 παράγραφος 1 του κανονισμού (ΕΟΚ) αριθ. 3438/92, οι όροι "το 1992, 1993 και 1994" αντικαθίστανται από τους όρους "το 1992, 1993, 1994 και 1995".   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1995.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Φεβρουαρίου 1995.  Για το Συμβούλιο Ο Πρόεδρος J. PUECH  (1) ΕΕ αριθ. C 365 της 21. 12. 1994, σ. 13.  (2) Γνώμη που διατυπώθηκε στις 17 Φεβρουαρίου 1995 (δεν δημοσιεύθηκε ακόμα στην Επίσημη Εφημερίδα).  (3) ΕΕ αριθ. L 350 της 1. 12. 1992, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1016/94 (ΕΕ αριθ. L 112 της 3. 5. 1994, σ. 1).